På denne tiden var imperiet uorganisert på grunn av invasjonen til heftalittene (de «hvite hunerne») fra øst. Etter en av deres seire mot Peroz, var Kavadh gissel blant dem i to år, mens han ventet på betalingen av en betydelig løsepenge. I 484 ble Peroz beseiret og drept sammen med hele sin hær. Hans bror Balash klarte ikke å gjenopprette den kongelige autoritet, og han ble styrtet av Kavadh med militær støtte fra heftalittene. Stormennene og presteskapet som håpet at Kavadh skulle passe deres formål, ble snart skuffet.